
Ministru kabineta noteikumi Nr. 410
Rīgā 2024. gada 25. jūnijā (prot. Nr. 26 45. §)
Grozījumi Ministru kabineta 2012. gada 24. janvāra noteikumos Nr. 68 "Stipendiju piešķiršanas kārtība ārzemniekiem"
Izdoti saskaņā ar Augstskolu likuma 83.1 pantu un 
Ukrainas civiliedzīvotāju atbalsta likuma 13.1 panta piekto un sesto daļu
· Izdarīt Ministru kabineta 2012. gada 24. janvāra noteikumos Nr. 68 "Stipendiju piešķiršanas kārtība ārzemniekiem" (Latvijas Vēstnesis, 2012, 15. nr.; 2013, 189. nr.; 2014, 33. nr.; 2016, 239. nr.; 2022, 69., 175. nr.; 2023, 44. nr.) šādus grozījumus:
· 1. Izteikt 27. punktu šādā redakcijā:
· "27. Studējošais, kurš ir Ukrainas civiliedzīvotājs, var saņemt studiju stipendiju, ja viņš atbilst šādiem nosacījumiem:
· 27.1. laikposmā no 2022. gada 1. marta līdz 2024. gada 31. decembrim studējošais ir imatrikulēts Latvijas augstskolā vai koledžā (turpmāk – izglītības iestāde) pilna laika studijām;
· 27.2. šo noteikumu 27.1. apakšpunktā minētajā termiņā studējošais nesaņem citu studiju stipendiju no valsts budžeta līdzekļiem;
· 27.3. studējošais ir noslēdzis šo noteikumu 30. punktā minēto vienošanos."
· 2. Izteikt 28.1. apakšpunktu šādā redakcijā:
· "28.1. laikposmā no 2022. gada 1. marta līdz 2022. gada 31. augustam vai no 2022. gada 1. septembra līdz 2024. gada 30. jūnijam persona stažēšanās ietvaros ir iesaistīta izglītības iestādes vai zinātnisko institūciju reģistrā reģistrētas zinātniskās institūcijas (turpmāk – zinātniskā institūcija) zinātniskajā vai akadēmiskajā darbībā pētnieka statusā vai akadēmiskā personāla statusā ar zinātnes doktora grādu vai tā ekvivalentu, maģistra grādu vai zinātniskā grāda pretendentam atbilstošu statusu un Ukrainā nesaņem par to atalgojumu;".
· 3. Izteikt 29. punktu šādā redakcijā:
· "29. Ukrainas civiliedzīvotājam studiju stipendiju administrē un izmaksā izglītības iestāde. Pētniecības stipendiju administrē un izmaksā izglītības iestāde vai zinātniskā institūcija."
· 4. Izteikt 30. punktu šādā redakcijā:
· "30. Izglītības iestāde vai zinātniskā institūcija atbilstoši noteiktajai kārtībai slēdz ar Ukrainas civiliedzīvotāju vienošanos par pilna laika studijām vai zinātnisko vai akadēmisko darbību un iekļauj tajā studiju stipendijas vai pētniecības stipendijas izmaksas kārtību."
· 5. Izteikt 31.1. apakšpunktu šādā redakcijā:
· "31.1. studiju stipendijas – par laikposmu no 2022. gada 1. marta līdz 2022. gada 30. jūnijam vai no 2022. gada 1. septembra līdz 2023. gada 30. jūnijam, vai no 2023. gada 1. septembra līdz 2024. gada 30. jūnijam, vai no 2024. gada 1. septembra līdz 2024. gada 31. decembrim;".
· 6. Izteikt 31.2. apakšpunktu šādā redakcijā:
· "31.2. pētniecības stipendijas – par laikposmu no 2022. gada 1. marta līdz 2024. gada 30.jūnijam."
· 7. Izteikt 34. punktu šādā redakcijā:
· "34. Pieteikšanās kārtību studiju stipendijas vai pētniecības stipendijas saņemšanai un iesniedzamos dokumentus nosaka izglītības iestādes vai zinātniskās institūcijas stipendiju piešķiršanas nolikumā (turpmāk – nolikums). Nolikumā nosaka arī:
· 34.1. stipendiju piešķiršanas kārtību izglītības iestādē vai zinātniskajā institūcijā un stipendiju fonda sadales kārtību;
· 34.2. stipendiju piešķiršanas komisijas izveides principus."
· 8. Izteikt 35. punktu šādā redakcijā:
· "35. Stipendiju piešķiršanas komisiju izveido izglītības iestāde un zinātniskā institūcija. Studiju stipendiju piešķiršanas komisijas sastāvā iekļauj izglītības iestādes administrācijas, akadēmiskā personāla un studējošo pašpārvaldes pārstāvjus. Pētniecības stipendijas piešķiršanas komisijas sastāvu nosaka zinātniskā institūcija nolikumā noteiktajā kārtībā."
· 9. Izteikt 36. punktu šādā redakcijā:
· "36. Stipendiju piešķiršanas komisija pieņem vienu no šādiem lēmumiem:
· 36.1. par studiju stipendijas piešķiršanu, ja Ukrainas civiliedzīvotājs atbilst šo noteikumu 27. punktā minētajiem nosacījumiem;
· 36.2. par pētniecības stipendijas piešķiršanu, ja Ukrainas civiliedzīvotājs atbilst šo noteikumu 28. punktā minētajiem nosacījumiem;
· 36.3. par atteikumu piešķirt studiju stipendiju, ja Ukrainas civiliedzīvotājs neatbilst šo noteikumu 27. punktā minētajiem nosacījumiem;
· 36.4. par atteikumu piešķirt pētniecības stipendiju, ja Ukrainas civiliedzīvotājs neatbilst šo noteikumu 28. punktā minētajiem nosacījumiem;
· 36.5. par studiju stipendijas vai pētniecības stipendijas izmaksas pārtraukšanu, ja Ukrainas civiliedzīvotājs, kurš saņem studiju stipendiju vai pētniecības stipendiju, piecas darbdienas bez attaisnojuma nav īstenojis pilna laika studijas vai veicis zinātnisku vai akadēmisku darbību šo noteikumu 30. punktā minētās vienošanās ietvaros un nav sniedzis izglītības iestādei vai zinātniskajai institūcijai informāciju par kavējuma iemesliem."
· 10. Izteikt 37. punktu šādā redakcijā:
· "37. Stipendiju piešķiršanas komisijas lēmumu augstskolā var apstrīdēt, iesniedzot iesniegumu augstskolas rektoram vai akadēmiskajai šķīrējtiesai, ja augstskolas satversmē tāda paredzēta. Stipendiju piešķiršanas komisijas lēmumu koledžā vai zinātniskajā institūtā var apstrīdēt, iesniedzot iesniegumu koledžas vai zinātniskā institūta direktoram. Šajā punktā minēto institūciju lēmumu var pārsūdzēt tiesā Administratīvā procesa likumā noteiktajā kārtībā."
· 11. Izteikt 38. punktu šādā redakcijā:
· "38. Izglītības iestāde vai zinātniskā institūcija saskaņā ar šo noteikumu 30. punktā minēto vienošanos studiju stipendiju vai pētniecības stipendiju Ukrainas civiliedzīvotājam izmaksā reizi mēnesī par kārtējo mēnesi."
· 12. Papildināt ar 43. punktu šādā redakcijā:
· "43. Izglītības iestādes vai zinātniskās institūcijas veiktā Ukrainas civiliedzīvotāju studiju stipendijas izmaksa laikposmā no 2024. gada 1. janvāra līdz 2024. gada 31. decembrim  un pētniecības stipendijas izmaksa laikposmā no 2024. gada 1. janvāra līdz 2024. gada 30. jūnijam ir nodrošināma no 74. resora "Gadskārtējā valsts budžeta izpildes procesā pārdalāmais finansējums" valsts budžeta programmas 17.00.00 "Finansējums Ukrainas civiliedzīvotāju atbalsta likumā noteikto pasākumu īstenošanai" ministrijai piešķirtajiem līdzekļiem, ja tā veikta, pamatojoties uz šiem noteikumiem."

